ফুটবল ম্যাচ ফিক্সিং কাণ্ডে মামলা, তদন্তে বউবাজার থানার পুলিশ

কলকাতা: ফুটবল ম্যাচ (Football match) ফিক্সিংয়ের অভিযোগে বড়সড় জালিয়াতির মামলা রুজু করল বউবাজার থানার পুলিশ (Bou Bazar Police Station)। অভিযোগকারীর নাম এসআই (এআরএস) সন্দীপ দত্ত। তাঁর অভিযোগের ভিত্তিতে বউবাজার থানায় মামলা নম্বর ১৯০/২০২৫, তারিখ ২ নভেম্বর, ২০২৫, রুজু হয়েছে। মামলাটি দায়ের হয়েছে ভারতীয় দণ্ডবিধির (Bharatiya Nyaya Sanhita, 2023) ধারা ৬১(২)/৩১৮(৪)/৩১৯(২) এবং তথ্যপ্রযুক্তি আইন (Information Technology Act, 2000)-এর ৬৬ ধারার সঙ্গে ৪৩ ধারা অনুযায়ী।পুলিশ সূত্রে জানা গিয়েছে, গোপন সূত্রে প্রাপ্ত তথ্যের ভিত্তিতে তদন্তে উঠে এসেছে, অভিযুক্তরা ভারতীয় ফুটবল অ্যাসোসিয়েশন (আইএফএ)-কে প্রতারণার উদ্দেশ্যে একটি অপরাধমূলক চক্রে জড়িয়ে পড়ে। তারা বিপুল অঙ্কের আর্থিক লেনদেনের বিনিময়ে ফুটবল ম্যাচ ফিক্সিংয়ের মাধ্যমে বেআইনি আর্থিক লাভের চেষ্টা করেছিল।

আরও পড়ুন: হঠাৎই দিল্লিতে তলব শমীক ভট্টাচার্যকে, কারণ কী?

তদন্তে আরও জানা গিয়েছে, এই কাজের জন্য অভিযুক্তরা অসাধু উপায়ে তথ্যপ্রযুক্তি ব্যবস্থার ব্যবহার করে প্রতারণা চালিয়েছে। তাঁদের বিরুদ্ধে অপরাধমূলক ষড়যন্ত্র, প্রতারণা ও বেআইনি অর্থ উপার্জনের অভিযোগ আনা হয়েছে।

বউবাজার থানার পুলিশ সূত্রে খবর, মামলার তদন্ত ইতিমধ্যেই শুরু হয়েছে। তদন্তকারীরা অভিযুক্তদের খোঁজে নেমেছেন এবং অপরাধচক্রে আর কারা জড়িত তা খতিয়ে দেখা হচ্ছে। পুলিশের দাবি, এই ঘটনার সঙ্গে আরও কয়েকজন যুক্ত থাকতে পারে। তদন্ত চলেছে জোরকদমে।

দেখুন আরও খবর: